La aflarea veştii că urmează să fie extrădat din Madagascar, Radu Mazăre a recurs la un gest disperat! Potrivit apropiaţilor, acesta şi-a scos de la naftalină celebra uniformă de ofiţer nazist, iar acum susţine că îl cheamă Radu Mengele şi cere azil politic în Argentina.

„Jawohl, ich bin scheiss Nazi Offizier condamnat la Nürnberg und bitte daţi-mi eine grosse azil politisch. Sieg Geil!”, a declarat, într-o germană stâlcită, autoproclamatul criminal de război.

Din păcate, giumbuşlucurile lui Mazăre nu i-au convins pe funcţionarii argentinieni. „Susţine că a fost mare nazist, dar să mor dacă l-am văzut vreodată în Reichstag. Oi fi eu bătrân, dar nu sunt prost”, spune Heinrich Himmler, 119 ani, angajat al aeroportului din Buenos Aires.

„Imposibil. Radu Mengele a murit anul trecut într-un accident de iaht”, a adăugat Fritzl Lang, fost ofiţer SS, actualmente patronul unei cofetării în oraşul argentinian Morón.

